
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
28 ΑΠΡΙΛΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

320 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,1 στρεμμάτων στη θέση «Βρυ¬ 
σούλα» περιφέρειας Κοινότητας Σιδηροκάστρου Νομού Λακω¬ 
νίας. 1 

Κήρυξη αναδασωτέας έκτασης 3,34 στρεμμάτων στη θέση Παρά¬ 
δεισος ή Λίμνη Συνοικισμού Λυγιάς Κοινοτικής Περιφέρειας Κα- 

τούνας Ν. Λευκάδας. 2 

Κήρυξη αναδασωτέας έκτασης 0,70 στρεμμάτων στη θέση Πούντα 
- Μικρή Πάου, περιφέρειας Κοινότητας Αργαλαστής Ν. Μαγνη¬ 
σίας. 3 

Κήρυξη αναδασωτέας εκτάσεως 4,234 στρεμμάτων στη θέση Ξη- 
ροζήλιανα, περιφέρειας Κοινότητας Λεπτοκαρυάς, του Νομού 

Πιερίας. 4 

Κήρυξη αναδασωτέας εκτάσεως 1,280 στρεμμάτων στη θέση Γέρο¬ 
ντας περιφέρειας Κοινόττητας Λεπτοκαρυάς, του Νομού Πιε¬ 
ρίας. 5 

Κήρυξη ως αναδασωτέας δημοσίας εκτάσεως 0,619 στρεμμάτων 
στη θέση «Πάλη» της Κοινότητας Θερμοπυλών του Νομού Φθι¬ 
ώτιδας. 6 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδομικών 


αδειών σε όλες τις εκτός του εγκεκριμένου ρυμοτομικού σχεδίου 

περιοχές του δήμου Χαλανδρίου (Ν. Αττικής). 7 

Τροποποίηση του ρυμοτομικού σχεδίου Δήμου Καλαβρύτων με τον 

καθορισμό χώρου για ανέγερση Δικαστικού Μεγάρου. 8 

Αναστολή χορήγησης οικοδομικών αδειών και εκτέλεσης οικοδομι¬ 
κών εργασιών στους χώρους εγκαταστάσεων τουρισμού και ανα¬ 
ψυχής στον τομέα ΙΙΓ' της αναθεώρησης του Ρυμοτομικού σχε¬ 
δίου Δήμου Ιερισσού, που εγκρίθηκε με το Π.Δ/γμα της 
19.9.86 (ΦΕΚ 1002/22.10.86 τ.Δ’)... 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 276 (1) 

Κήρυξη αναδασωτέας έκτασης 0,1 στρεμμάτων στη θέση «Βρυσούλα» 
περιφέρειας Κοινότητας Σιδηροκάστρου Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν. 3200/55 (άρθρο 37) και τις συναφείς περί 


Διοικητικής αποκεντρώσεως διατάξεις. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38. 

4. Τις διαταγές του Υπουργείου Γεωργίας: 

α) 160417/1180/8.7.80, β) 18244/3049/24.9.80. 

5. Την αριθμόν 234/8.2.1988 αναφορά του Δασαρχείου Γυθείου με 
την οποία προτείνεται να κηρυχθεί αναδασωτέα η παραπάνω έκταση 
100τ.μ. η οποία εκχερσώθηκε το έτος 1983 μέχρι 1.4.1987, αποφασί¬ 
ζουμε: 

Κηρύσσουμε αναδασωτέα, με σκοπό την αποκατάσταση της κατα- 
ατραφείσας δασικής βλάστησης από πουρνάρι και άλλα είδη της ζώνης 
των αειφύλλων πλατυφύλλων τη δημόσια δασική έκταση, εμβαδού 
εκατό τετραγωνικών μέτρων (100) τ.μ. κατηγορίας παρ. 2 άρθρου 3 
Ν. 998/79, που βρίσκεται στη θέση «Βρυσούλα» περιφέρειας Κοινότη¬ 
τας Σιδηροκάστρου. 

Προσδιορίζεται από τα στοιχεία: από τα σημεία Α-Β-Γ-Δ-Α, όπως 
απεικονίζεται στο συνημμένο τοπογραφικό διάγραμμα και έχει όρια: 

Ανατολικά: Δημόσια δασική έκταση που καταλήγει στον παλιό δρόμο 
Σιδηροκάστρου - Πολυαράβου. 

Δυτικά: Κοινοτικό δρόμο. 

Βόρεια: Δημόσια Δασική έκταση. 

Νότια: Δημόσια Δασική έκταση. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Ορίζουμε: ' 

α) Η αναδάσωση της έκτασης να γίνει με φυσική αναγέννηση. 

β) Η απόφαση αυτή: 

1) Να ισχύει προτού δημοσιευθεί στην Εφημερίδα της Κυβερνήσεως 
και από την κοινοποίησή της στους ενδιαφερομένους. 

2) Η αποφάση αυτή να δημοσιευθεί στην Εφημερίδα της Κυβερνή¬ 
σεως. 

Σπάρτη, 1 Μαρτίου 1988 
Ο Νομάρχης 
ΑΡ. ΝΙΖΑΜΗΣ 

Αριθ. 649 (2) 

Κήρυξη αναδασωτέας έκτασης 3,34 στρεμμάτων στη θέση Παράδεισος 
ή Λίμνη Συνοικισμού Λυγιάς Κοινοτικής Περιφέρειας Κατούνας Ν. 
Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1) Τις Διατάξεις για διοικητική αποκέντρωση. 

2) Τις Διατάξεις του άρθρου 117 παρ. 3 του Συντάγματος. 

3) Τις Διατάξεις του Ν. 998/79 «περί προστασίας των δασών κ.λπ. 

και ειδικότερα: * 

α) Του άρθρου 41 παρ. 1, β) του άρθρου 38. 

4) Τις Δ/γές του Υπουργείου Γεωργίας: 

α) 160417/1180/8.7.80, Β) 182447/3049/24.9.80. 

5) Την αριθ. 634/18:4.1988 πρόταση της Δ/νσεως Δασών Λευκά- 
δος, αποφασίζουμε: 

Κηρύσσουμε αναδασωτέα, με σκοπό την προστασία και επαναφορά 


της Δασικής Βλαστήσεως με φυσική αναγέννηση την Δημόσια Δασική 
έκταση εμβαδού 3,34 στρ. που βρίσκεται στη θέση Παράδεισος ή Λίμνη 
Συνοικισμού Λυγιάς Κοινοτικής Περιφέρειας Κατούνας, προσδιορίζεται 
από τα στοιχεία ΑΒΓΔΕΖΗΘΙΚΛΜΝΞΟΘΠΡΑ και έχει όρια: 

Ανατολικά: Δάσος Δημόσιου εξ αειφύλλων πλατυφύλλων. 

Δυτικά: Αναδασωτέα έκταση Δημ. Δάσος αειφ. Πλατυφ. - ελαιό- 
κτημα. 

Βόρεια: Δάσος Δημοσίου εξ αειφύλλων Πλατυφύλλων. 

Νότια: Δάσος Δημοσίου εξ αειφύλλων Πλατυφύλλων. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λευκάδα, 20 Απριλίου 1988 
Ο Νομάρχης 
Θ. ΚΟΛΙΟΠΑΝΟΣ 

Αριθ. 824 (3) 

Κήρυξη αναδασωτέας έκτασης 0,70 στρεμμάτων στη θέση Πούντα - 
Μικρή Πάου, περιφέρειας Κοινότητας Αργαλαστής. 

Ο ΔΙΕΥΘΥΝΤΗΣ ΔΑΣΩΝ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις του Ν. 3200/55 (άρθρο 37) και τις συναφείς περί 
Διοικητικής αποκεντρώσεως διατάξεις. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 18244/3049/24.9.80. 

5. Την 1665/7.4.88 αναφορά Δασαρχείου Βόλου με την οποία προ¬ 
τείνει η κήρυξη της αναφερομένης στο θέμα έκτασης που αποψιλώθηκε 
παράνομα, ως αναδασωτέας. 

6. Την 14650/7.12.87 απόφαση Νομάρχη Μαγνησίας, με την 
οποία μας ανέθεσε την εξουσία να υπογράφουμε τις αποφάσεις κηρύξεως 
των εκτάσεων ως αναδασωτέων, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της ως δασικής έκτασης και την αποκατάσταση με φυσική αναγέννηση 
της βλάστησης που καταστράφηκε την διακατεχόμενη έκταση, εμβαδού 
επτακοσίων τετρ. μέτρων (0,70 στρεμμ.), που βρίσκεται στη θέση 


«Πούντα - Μικρή Πάου, περιφέρειας Κοινότητας Αργαλαστής προσδιο¬ 
ρίζεται από τα στοιχεία ΑΒΓΔΑ και ΕΖΗΘΕ και έχει όρια: 
ΑΝΑΤΟΛΙΚΑ: 

Τμήμα Α' Ελαιόκτημα Θεόδ. Διαλετάρα. 

Τμήμα Β' Διακατεχόμενο δάσος Θεοδ. Διαλετάρα. 

ΔΥΤΙΚΑ: 

Τμήμα Α’ Διακατεχόμενο δασοτεμάχιο Κ. Παπακωνσταντίνου. 
Τμήμα Β' Ελαιόκτημα Θεοδ. Διαλετάρα. 

ΒΟΡΕΙΑ: 

Τμήμα Α' Ελαιόκτημα Θεοδ. Διαλετάρα. 

Τμήμα Β' Ελαιόκτημα Θεοδ. Διαλετάρα. 

ΝΟΤΙΑ: 

Τμήμα Α' Αγροτικό δρόμο. 

Τμήμα Β' Αγροτικό δρόμο. 

Όπως φαίνεται στο συνημμένο διάγραμμα, που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βόλος, 15 Απριλίου 1988 
Με εντολή Νομάρχη 
Ο Διευθυντής Δασών 
ΜΑΡΚΟΣ ΕΦΕΝΤΑΚΗΣ 

Αριθ. 2135 (4) 

Κήρυξη αναδασωτέας εκτάσεως 4,234 στρεμμάτων στη θέση Ξηροζή- 
λιανα. περιφέρειας Κοινότητας Λεπτοκαρυάς, του Νομού Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ» 
και ειδικότερα: 

α) Του άρθρου 41 παρ. 1 β) του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417 1180/8.7.1980 β) 182447/3049/24.9.80. 

5. Την 165/31.3.88 πρόταση του Δασονομείου Λιτοχώρου περί κη- 
ρύξεως αναδασωτέας, της αναφερομένης στο θέμα εκτάσεως, αποφασί¬ 
ζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής εκτάσεως που εκχερσώθηκε παράνομα τη δημόσια δασική 


έκταση, εμβαδού 4,234 στρεμμάτων που βρίσκεται στη θέση Ξηροζή- 
λιανα, Κοινότητας Λεπτοκαρυάς. 

Προσδιορίζεται από τα στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, 
Ν, Ξ, Ο, Α και έχει όρια: 

Ανατολικά: Δημόσια δασική έκταση και από 13.6.61 ΠΔΑ κατά Χα- 
ραλ. Μπακάλη. 

Δυτικά: Αγρό κατεχόμενο από Αθαν. Δ. Καραλιά. 

Βόρεια: Δημόσια δασική έκταση και από 13.6.61 ΠΔΑ κατά Χαρ. 
Μπακάλη. 

Νότια: Δημόσια δασική έκταση και συνέχεια αγροτικό δρόμο. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η αναδάσωση θα γίνει τεχνητά αφού γίνει περίφραξη της έκτασής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κατερίνη, 5 Απριλίου 1988 
Ο Νομάρχης 
ΔΗΜ. ΒΑΣΙΛΕΙΑΔΗΣ 

Αριθ. 2134 (5) 

Κήρυξη αναδασωτέας εκτάσεως 1,280 στρεμμάτων στη θέση Γέροντας 
περιφέρειας Κοινότητας Λεπτοκαρυάς, του Νομού Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ» 
και ειδικότερα: 

α) Του άρθρου 41 παρ. 1 β) του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417 1180/8.7.1980 β) 182447/3049/24.9.80. 

5. Την 164/31.3.88 πρόταση του Δασονομείου Λιτοχώρου περί κη- 
ρύξεως αναδασωτέας, της αναφερομένης στο θέμα εκτάσεως, αποφασί¬ 
ζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής εκτάσεως που εκχερσώθηκε παράνομα τη δημόσια δασική 


έκταση, εμβαδού 1,280 στρεμμάτων που βρίσκεται στη θέση Γέροντας 
Λεπτοκαρυάς. 

Προσδιορίζεται από τα στοιχεία Α, Β, Γ, Δ, Ε, Ζ, Η, Θ, I, Κ, Α και 
έχει όρια: 

Ανατολικά: Κοίτη χειμάρρου Παλιορουμάνα. 

Δυτικά: Δημόσια δασική έκταση. 

Βόρεια: Κοίτη χειμάρρου Παλιορουμάνα. 

Νότια: Ημιονικό δρόμο και συνέχεια δημόσια δασ. έκταση. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η αποκατάσταση της βλαστήσεως θα γίνει με φυσική αναγέν¬ 
νηση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κατερίνη, 5 Απριλίου 1988 
Ο Νομάρχης 
ΔΗΜ. ΒΑΣΙΛΕ1ΑΔΗΣ 

Αριθ. 1113 ' (6) 

Κήρυξη ως αναδασωτέας δημόσιας εκτάσεως 0,619 στρεμμάτων στη 

θέση «Πάλη» της Κοινότητας Θερμοπυλών του Νομού Φθιώτι¬ 
δας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1) Τις διατάξεις του άρθρου 111 παρ. 3 του Συντάγματος. 

2) Τις περί Διοικητικής αποκεντρώσεως διατάξεις. 

3) Τις διατάξεις του Νόμου 998/79 «περί προστασίας δασών και 
των δασικών εν γένει εκτάσεων της Χώρας», και συγκεκριμένα: 

α) του άρθρου 41 παράγραφος 1 και 3 

β) του άρθρου 38 παράγραφος 1 

4) Τις διαταγές του Υπουργείου Γεωργίας. 

α) 160417/1180/8.7.80 β) 182447/3049/24.9.80 

5) Την αριθ. 1896/15.4.88 πρόταση του Δασαρχείου Λαμίας περί 
κηρύξεως αναδασωτέας της αναφερομένης στο θέμα εκτάσεως. 

6) Την αριθ. 22961/85 απόφαση Νομάρχη Φθ/δος «περί παραχω- 
ρήσεως αρμοδιοτήτων κ.λπ», αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 


κής βλαστήσεως που καταστράφηκε από παράνομη εκχέρσωση και θα 
επιτευχθεί με φυσική αναγέννηση και τη διατήρηση του χαρακτήρος του 
δάσους, ώστε να αποκλεισθεί η διάθεση αυτής για άλλο σκοπό, τη δημό¬ 
σια έκταση των εξακοσίων δεκαεννέα τετρ. μέτρων (619 τ.μ.) που βρί¬ 
σκεται στη θέση Πάλη της Κοινότητας Θερμοπυλών του Νομού Φθιώτι¬ 
δας και προσδιορίζεται από τα στοιχεία Α, Β, Γ, Δ, Ε, Ζ, Α, όπως φαίνο¬ 
νται στο συνημμένο διάγραμμα, το οποίο αποτελεί αναπόσπαστο μέρος 
της αποφάσεως αυτής και έχει όρια: 

Ανατολικά: Όρια απαλλοτριώσεως εθν. οδού Λαμίας - Αθηνών (Δη¬ 
μόσια δασ. έκταση). 

Δυτικά: Έκταση που καλλιεργεί ο Αλ. Λάζος. 

Βόρεια: Έκταση που καλλιεργεί ο Γεώργιος Μουστάκας. 

Νότια: Όριο απαλλοτριώσεως εθνικής οδού Λαμίας - Αθήνας (Δημό¬ 
σια δασ. έκταση). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λαμία, 18 Απριλίου 1988 
Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 30790/1552 . (7) ' 

Αναστολή οικοδομικών εργασιών και χορήγησης οικοδομικών αδειών 

σε όλες τις εκτός του εγκεκριμένου ρυμοτομικού σχεδίου περιοχές 

του δήμου Χαλανδρίου (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33Α) και 
ειδικότερα το άρθρο 4. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

3. Την υπ’ αριθμ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

4. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

5. Την υπ’ αριθ. 19658/841/14.4.1983 απόφαση του Υπουργού 
Χωροταξίας, Οικισμού και Περιβάλλοντος «Κίνηση διαδικασίας σύντα¬ 
ξης του Γενικού Πολεοδομικού Σχεδίου του ηπειρωτικού τμήματος Ν. 
Αττικής» (ΦΕΚ 154/Δ διόρθωση ΦΕΚ 457/Δ/84). 

6. Την υπ’ αριθ. 217/1987 γνωμοδότηση του Δημοτικού Συμβου¬ 
λίου Χαλανδρίου, αποφασίζουμε: 

1. Αναστέλλονται για έξι (6) μήνες οι οικοδομικές εργασίες και η χο- 
ρήγηση οικοδομικών αδειών σε όλες τις εκτός σχεδίου περιοχές που 
εμπίπτουν στα διοικητικά όρια του δήμου Χαλανδρίου (Ν. Αττικής), 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 22 Απριλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. X 2919 (8) 

Τροποποίηση του ρυμοτομικού σχεδίου Δήμου Καλαβρύτων με τον κα¬ 
θορισμό χώρου για ανέγερση Δικαστικού Μεγάρου. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν.Δ/τος της 17 Ιουλίου 1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3, 
9, 29 και 70. 

2. Τις δ/ξεις του Ν. 1577/85 (ΦΕΚ 210/Α). 

3. Τις δ/ξεις του Ν. 947/1979 (169/Α) και ειδικότερα το άρθρο 62 
(παρ. 1). 

4. Τις δ/ξεις του Α.Ν. 314/1968 (ΦΕΚ 47/Α) όπως τροποποιήθη¬ 
καν και συμπληρώθηκαν με το υπ’ αριθμ. 1018/71 Ν.Δ/γμα'ΦΕΚ 
220/Α) και με την παρ. 8 του άρθρου 34 του Ν. 1577/85 (ΦΕΚ 210/ 
Α). 

5. Τις δ/ξεις του υπ’ αριθμ. 183/85 Π.Δ/τος (ΦΕΚ 70/Α) και ειδι¬ 
κότερα το άρθρο 1. 

6. Την υπ’ αριθμ. 80/15.3.1988 γνωμοδότηση του Δημοτικού 
Συμβουλίου. 

7. Το υπ’ αριθμ. 7/1.4.88 θέμα 27α πρακτικό γνωμοδότησης του 
Συμβουλίου Χωροταξίας, Οικισμού και Περιβάλλοντος του Νομού 
Αχαΐας. 

8. Τις δ/ξεις του Ν. 3200/55 «περί διοικητικής αποκεντρώσεως» 
και τις ίδιες του από 28.6.1955 Β.Δ. «περί εξαιρέσεως από την αρμο¬ 


διότητα των Νομαρχών μερικών αντικειμένων και ιδία του άρθρου 37». 

9. Την X 8448/24.8.1984 απόφαση του Νομάρχη Αχαΐας που 
αναθέτει σε μας μερικές από τις αρμοδιότητές του, αποφασίζουμε: 

1. Εγκρίνεται η τροποποίηση του ρυμοτομικού σχεδίου του Δήμου 
Καλαβρύτων και στο οικοδομικό τετράγωνο 37 του εγκ. σχεδίου πόλης 
ως ακολούθως: 

α) Δημιουργία πεζοδρόμου με στοιχεία ΜΛΚΙΟΠΡΣΤΜ και παράλ¬ 
ληλα αυτού πρασιά πλάτους 4,00 μέτρα. 

β) Δημιουργία πεζοδρόμου με στοιχεία Ε, Θ, Η, Ζ, Ν, Ξ και παράλ¬ 
ληλα αυτού πρασιά πλάτους 4,00 μέτρα. 

γ) Καθορισμός χώρου για την ανέγερση Δικαστικού Μεγάρου, στο 
Τμήμα του οικοδομικού τετραγώνου, με στοιχεία Θ, I, Κ, Λ, Μ, Ζ, Η, 
Θ όπως αυτά φαίνονται στο τοπογραφικό διάγραμμα που συνοδεύει την 
απόφαση και με ειδικούς όρους δόμησης ως ακολούθως: Σ.Δ. = 1,2 
(ποσοστό κάλυψης 60% μέγιστο επιτρεπόμενο ύψος 13,00 μ. 

Τέλος δεν ισχύει περιορισμός ως προς τα ανοίγματα, αλλά αυτά κα¬ 
θορίζονται μετά από έγκριση της ΕΠΑΕ. 

2. Το τοπογραφικό διάγραμμα σε κλίμακα 1:200 που συνοδεύει την 
απόφαση να αναρτηθεί στον πίνακα των ανακοινώσεων του γραφείου 6 
του Τμήματος Πολεοδομίας και Π.Ε.Ν. Αχαΐας από 6.4.1988 έως 
2.5.1988. 

•3. Η-παρούσα ισχύει από την ημέρα υπογραφής της. 

Πάτρα, 5 Απριλίου 1988 
Με εντολή Νομάρχη 
Ο Προϊστάμενος Πολεοδομίας 
ΧΡ. ΠΑΠΑΝΙΚΟΛΟΠΟΥΛΟΣ 

-♦- 

Αριθ. 56489 (9) 

Αναστολή, χορήγησης οικοδομικών αδειών και εκτέλεσης οικοδομικών 
εργασιών στους χώρους εγκαταστάσεων τουρισμού και αναψυχής 
στον τομέα ΙΙΓ' της αναθεώρησης του Ρυμοτομικού σχεδίου Δήμου 
Ιερισσού, που εγκρίθηκε με το Π.Δ/γμα της 19.9.86 (ΦΕΚ 1002/ 
22.10.86 τ.Δ'). 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος, όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8 παρ. I 

2. Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμ. 1018/71 
Ν. Δ/γμα (ΦΕΚ 220/Α) και με την παρ. 3 του άρθρου 34 του Ν. 
1577/85 (ΦΕΚ 210/Α). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα το άρθρο I παρ. 1γ. 

4. Την υπ’ αριθμ. 22/1988 γνωμοδότηση του Δημοτικού Συμβου¬ 
λίου Ιερισσού. 

5. Την υπ’ αριθμ. 6/1.4.1988 θέμα Ιο γνωμοδότηση του Συμβου¬ 
λίου Χωροταξίας Οικισμού και Περιβάλλοντος του Νομού Χαλ/κής και 
επειδή κατά τις υπ’ αριθμ. 4&5 γνωμοδοτήσεις της παρούσης σε περί¬ 
πτωση που θα μείνει ως έχει το Π.Δ/γμα της 19.9.88, θα έχει σαν 
αποτέλεσμα τη δημιουργία συμπαγούς οικοδομικού τοίχου στο ευαί¬ 
σθητο αυτό τμήμα της παραλίας Ιερισσού, αποφασίζουμε: 

Αναστέλλεται η έκδοση οικοδομικών^ αδειών και η εκτέλεση των οι¬ 
κοδομικών εργασιών, για διάστημα εξ (6) μηνών, στους χώρους εγκα¬ 
ταστάσεων τουρισμού και αναψυχής στον τομέα ΙΙΓ' της (αναθεώρησης 
του Ρυμοτομικού Σχεδίου Ιερισσού, όπως φαίνεται στο σχετικό πρωτό¬ 
τυπο διάγραμμα σε κλίμακα 1:1000, που Θεωρήθηκε από την προϊστα- 
μένη του ΤΠ & ΠΕ Ν. Χαλ/κής. 

Το διάγραμμα σε κλίμακα 1:1000, που αποτελείται από δύο πινακί¬ 
δες θα τοιχοκολληθεί στο τμήμα Πολεοδομίας και Πολεοδομικών 
Εφαρμογών Πολυγύρου Ν. Χαλ/κής. 

Η ισχύς της παρούσης απόφασης αρχίζει από τη δημοσίευση της στην 
Εφημερίδα της Κυβερνήσεως. 

Πολύγυρος, 1 Απριλίου 1988 
Ο Νομάρχης 
ΓΙΩΡΓΟΣ ΚΙΡΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




